Document ID: 32001R0732

Ir-Regolament tal-Kummissjoni (KE) Nru 732/2001
tal-11 ta’ April 2001
li jemenda r-Regolament (KE) Nru 1498/199 li jistabilixxi regoli għall-implimentazzjoni tar-Regolament tal-Kunsill (KEE) Nru 804/68 fir-rigward ta’ komunikazzjonijiet bejn l-Istati Membri u l-Kummissjoni fis-settur tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq fil-ħalib u fil-prodotti tal-ħalib [1], kif l-aħħar emendat bir-Regolament (KE) Nru 1670/2000 [2], u b’mod partikolari Artikolu 40 tiegħu,
Billi:
(1) Ir-Regolament tal-Kummissjoni (KE) Nru 1498/1999 [3], kif emendat bir-Regolament (KE) Nru 1535/2000 [4], jipprovdi, inter alia, għat-trasmissjoni ta’ data fir-rigward tal-kwantitajiet ta’ prodotti li jinħargu għalihom liċenzi ta’ l-importazzjoni taħt l-arrraġamenti varji ta’ importazzjoni.
(2) Għandha wkoll issir dispożizzjoni biex tintbgħat din id-data li tirrigwarda liċenzji maħruġa għal importazzjonijiet taħt ir-Regolament tal-Kummissjoni (KE) Nru 2414/98 tad-9 ta’ Novembru 1998 li jistabilixxi regoli dettaljati għall-applikazzjoni ta’ l-arranġamenti applikabbli għal importazzjonijiet ta’ prodotti tal-ħalib li joriġinaw fl-Istati Afrikani, tal-Karibew u tal-Paċifiku (l-Istati ACP) u li jħassar ir-Regolament (KEE) Nru 1150/90 [5] u għall-importazzjonijiet mill-pajjiżi Balkani tal-Punent taħt ir-Regolament tal-Kunsill (KE) Nru 2007/2000 tat-18 ta’ Settembru 2000 li jintroduċi miżuri eċċezzjonali tal-kummerċ għal pajjiżi u territorji li jipparteċipaw fi jew li huma marbuta mal-proċess ta’ l-Istabilizzazzjoni u l-Assoċjazzjoni ta’ l-Unjoni Ewropea, li jemenda r-Regolament (KE) Nru 2820/98, u li jħassar ir-Regolamenti (KE) Nru 1763/1999 u (KE) Nru 6/2000 [6], kif emendat bir-Regolament (KE) Nru 2563/2000 [7].
(3) Ir-Regolament (KE) Nru 1498/1999 għandu għalhekk jiġi emendat kif ġej,
(4) Il-miżuri previsti f’dan ir-Regolament huma skond l-opinjoni tal-Kumitat Amministrattiv tal-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1498/1999 huwa emendat kif ġej:
(a) Fl-ewwel paragrafu ta’ Artikolu 7, il-punti 6 u 7 li ġejjin huma miżjuda:
"6. sa mhux aktar tard mill-10 ta’ kull xahar għax-xahar preċedenti, il-kwantitajiet ta’ prodotti koperti b’liċenzji ta’ l-importazzjoni maħruġa taħt ir-Regolament tal-Kummissjoni (KE) Nru 2414/98 [8], maqsuma skond il-kodiċi tan-Nomenklatura Magħquda (NM) u skond il-kodiċi tal-pajjiż ta’ oriġini (IDES kodiċi tal-kompjuter 6);
7. sa mhux aktar tard mill-10 ta’ kull xahar għax-xahar preċedenti, il-kwantitajiet ta’ prodotti koperti b’liċenzji ta’ l-importazzjoni maħruġa skond ir-Regolament tal-Kummissjoni (KE) Nru 2007/2000 [9], maqsuma skond il-kodiċi tan-Nomenklatura Magħquda (NM) u skond il-kodiċi tal-pajjiż ta’ oriġini (IDES kodiċi tal-kompjuter 6);"
(b) Artikolu 7a li ġej huwa inserit:
"Artikolu 7a
L-Istati Membri għandhom jibgħatu lill-Kummissjoni sal-31 ta’ Mejju 2001 id-data msemmija fil-punti 6 u 7 ta’ l-ewwel paragrafu ta’ Artikolu 7, mqassma skond ix-xahar, għal Jannar, Frar u Marzu 2001.’"
Artikolu 2
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Dan ir-Regolament għandu jidħol fl-1 ta’ Mejju 2001
Magħmul fi Brussel, fil-11 ta’ April 2001.

Labels: 17
3
12
18
15